Vi har fået til opgave at lave en platform til virksomheden TheNext som tager udgangspunkt i YourLocal’s eksisterende mobilplatform, vi skal omdanne denne til en webplatform. Vi benytter os af en SCRUM-inspireret udviklingsmode med enkelte elementer fra XP. Vi har inden påbegyndelsen af projektet alle sammen underskrevet en gruppekontrakt således at der er nogen meget klare retningslinjer som skal opretholdes – denne kan findes under bilag.

Vi starter denne rapport med en glossary til at hjælpe vores eksaminator og censor med at forstå de termer som bliver brugt igennem rapporten. Dernæst kigger vi på opsætningen af projektet, b.la. rollefordeling og ansvarsområder, dette afsnit er til for at hjælpe læseren med at forstå hvad de forskellige gruppemedlemmers rolle og ansvar har været og hvilken indvirkning de har haft i projektets forløb. Efter at have kigget på projektets opsætning vil der laves en analyse af kunden og projektet, hvor vi b.la. kigger på de forskellige risici der er i projektet, udarbejdelse af User Stories og tasks med estimering – dette afsnit hjælper læseren til at forstå hvordan vi har grebet projektet an og med at forstå projektets omfang.

Efter analysen vil vi redegøre for Sprint 1 og dernæst Sprint 2 – disse afsnit vil hjælpe læseren med at forstå hvordan vi har arbejdet under projektet og derfra forstå vores arbejdstilgang. Dernæst vil vi kigge på **Tasks estimation vs. Tasks actual** hvor vi kort redegør for hvorfor at der er en afvigelse i vores estimering kontra hvor meget vi faktisk har arbejdet på det. Derefter vil vi redegøre for de informal og formal reviews vi har haft inden implementering af tasks. Vi vil til slut lave en konklusion på projektet.